Translating:Intro/roa-tara

'Ndroduzione
'A traduzione e 'a localizzazzione jè 'mbortande in generale, purcé permette a le crestiane ca non ge onne 'na canoscenze du 'nglese de ausà le softuer d'u combiuter. MediaUicchi avène ausate, pe esembie, pe eseguì Uicchipèdie jndr'à tanda lènghe, e allore traducenne MediaUicchi direttamende dèje 'na màne a le crestiane a accedere a 'a canoscenze libbere jndr'à lènga lore. (Otre 'mbormaziune sus a le termine sus a Documendazione Gettext e Uicchipèdie.)

Aqquà sus a costruime e condinuamende facime megghie l'infrastrutture pe 'na localizzazzione cchiù facile de le pruggette open source e le documinde scritte libbere. Facime 'a uerre pe raggiungere le obbiettive nuèstre.

'U prime obbiettive nuèstre jè l'efficenze. Pe aumendà l'efficenze d'u processe, nuje 'ndegrame assaije probbie jndr'à 'u processe de sveluppe d'u softuer pe avè tiembe de retorne stritte. In aggunde, nuje sveluppamestruminde pe automatizzà 'a 'ndegrazione de le traduziune. Quiste dè 'na màne a le tradutture ca s'onna congendrà sulamende jndr'à traduziona megghie possibbile.

'U seconde obbiettive nuèstre jè 'a collabborazione. 'U sisteme indere jè costruite sus a 'na uicchi. Mediauicchi jè 'nu motore de uicchi popolare ca dèje 'n'ambiende pa costruzione de communitate collabborative. Nuje 'ngoraggiame le tradutture a dà 'na màne le une cu le otre 'mbrà le pruggette e le lènghe jndr'à 'nu sbuènne de mode e, fanne cumme 'na colle 'mbrà le sveluppature e le tradutture.

Non ge ste abbesògne ca tu sè cumme se programme. Ce tu sè ausà 'u softuer uicchi, tu 'mbare veloce veloce cumme ausà. L'uneche requisite jè 'na bbona conoscenze de le lènghe, 'nu browser web e 'na mende aperte.

'U proggette de punde de - MediaUicchi - jè osce a die ausate da cchiù de 300 lènghe. riceve aggiornaminde da cchiù de 100 lènghe ogne mese.